kalixlouiis/myanmar-wikipedia-corpus huggingface dataset:
အစိုးရ၏တာဝန် ပေးချက်အရ မွန်ရေးရာ အဖွဲ့တွင်လည်း အဖွဲ့ဝင်လူကြီးအဖြစ် ၁၉၅၄ ခုနှစ်မှ ၁၉၆၂ခုနှစ် အထိ ဆောင်ရွက်ခဲ့သည်။
နိုင်ချစ်သောင်းအား ၁၉၅ဝ ပြည့်နှစ်တွင် နိုင်ငံတော်က သီရိပျံချီဘွဲ့ကိုချီးမြှင့်အပ်နှင်းခဲ့သည်။
ထို့ပြင် ၁၉၈ဝ ပြည့်နှစ်တွင် ပြည်ထောင်စု ဆိုရှယ်လစ်သမ္မတ မြန်မာနိုင်ငံတော်၊ နိုင်ငံတော် ကောင်စီက နိုင်ငံ့ဂုဏ်ရည်ဘွဲ့ (ပထမဆင့်)ကို နိုင်ချစ်သောင်းအား ချီးမြှင့်အပ်နှင်းခဲ့သည်။
နိုင်ချစ်သောင်းသည် နိုင်ငံတော်တာဝန် ထမ်းဆောင်စဉ် ကာလအတွင်း ပြည်ပနိုင်ငံများသို့ သွားရောက် ခဲ့ရရာ ၁၉၅၁ ခုနှစ်တွင် အပြည်ပြည်ဆိုင်ရာ ဓာတုဗေဒနှီးနှောဖလှယ်ပွဲ တက် ရောက်ရန် အမေရိကန် ပြည်ထောင်စုသို့ လည်းကောင်း၊ ၁၉၅၉ ခုနှစ်တွင် ချစ်ကြည်ရေးအဖွဲ့ကို ခေါင်းဆောင်၍ တရုတ်နိုင်ငံနှင့် ဗီယက်နမ် နိုင်ငံများသို့ လည်းကောင်း သွားရောက်ခဲ့သည်။
နိုင်ချစ်သောင်းသည် နိုင်ငံတာဝန်သာမက လူမှုရေး၊ ဘာသာရေး၊ ပညာရေးစသော အဖွဲ့အစည်းများ တွင်ခံခိုင်လည်း ပါဝင် ဆောင်ရွက်ခဲ့သူ တစ်ဦးဖြစ်သည်။
ရွှေတိဂုံဂေါပကအဖွဲ့ နာယက အဖွဲ့ဝင် တစ်ဦးအဖြစ် လည်းကောင်း၊ မြန်မာနိုင်ငံ သုတေသန အသင်းကြီး၏ ဥက္ကဋ္ဌ (၁၉၅၇-၁၉၅၉) အဖြစ် လည်းကောင်း၊ မြို့မ အမျိုးသား အထက်တန်းကျောင်းအုပ်ချုပ်ရေး အဖွဲ့ ဒုတိယဥက္ကဋ္ဌအဖြစ်လည်းကောင်း၊ ဇီဝိတဒါနဆေးရုံ (ဗဟန်း) ၏ အုပ် ချုပ်မှု ကော်မတီဥက္ကဋ္ဌ (၁၉၇၄-၁၉၈၂) အဖြစ်လည်း ကောင်း၊ ရာမည တိုင်းလုံးဆိုင်ရာ မွန်အသင်းကြီး၏ ဥက္ကဋ္ဌအ ဖြစ်လည်းကောင်း ဆောင်ရွက်ခဲ့သည်။
မိသားစု ဦးချစ်သောင်း သည် ၁၉၃၆ ခုနှစ်တွင် ဒေါ်လှမြင့်နှင့် လက်ထပ်ခဲ့ပြီး သားသုံးယောက်ထွန်းကားခဲ့သည်။
ဘဝနိဂုံး နိုင်ငံ့ဂုဏ်ရည်ဘွဲ့ (ပထမဆင့်) ရသီရိပျံချီဦးချစ်သောင်း သည် ၁၉၈၇ ခုနှစ် ဇူလိုင်လ ၉ ရက်နေ့တွင် ရန်ကုန်မြို့၌ကွယ် လွန်သည်။
ကွယ်လွန်ချိန်တွင် သားနှစ်ယောက်ကျန်ရစ်သည်။
မြန်မာ့စွယ်စုံကျမ်း၊ အတွဲ(၂) ကိုးကား Category:မြန်မာလူမျိုးများ အတ္ထုပ္ပတ္တိ‎ Category:မွန်လူမျိုးများ Category:မြန်မာနိုင်ငံ ဝန်ကြီးများ။
ချက်သမ္မတနိုင်ငံတွင် အစမ်းပြေးဆွဲနေသည့် မြန်နှုန်းမြင့်ရထား။
ဂျပန်နိုင်ငံမှ ရှင်းကန်ဆဲ့ ရထားတွဲ။
ဂျာမနီနိုင်ငံမှ ဒီဇိုင်းရေးဆွဲ ဆောက်လုပ်ထားသည့် ICE ရထား။
မြန်နှုန်းမြင့်ရထားသည် ပုံမှန်ရထားများထက် ပိုမြန်သည့် နှုန်းဖြင့် ခုတ်မောင်းသည့် ခရီးသည်တင် ရထားဖြစ်သည်။
ယနေ့အထိ ကမ္ဘာပေါ်တွင် မြန်နှုန်းမြင့်ရထား၏ နှုန်းထားအား တိတိကျကျ သတ်မှတ်ထားခြင်း မရှိသေးပေ။
ဥပမာ ဥရောပနှင့် ဂျပန်ရှိ မြန်နှုန်းမြင့် ရထားများမှာ အများအားဖြင့် တစ်နာရီလျှင် မိုင် ၁၆၀ နှုန်း ပြေးဆွဲကြသည်။
တရုတ်နိုင်ငံတွင်မူ တစ်နာရီလျှင် မိုင် ၂၂၀ ခန့် ခုတ်မောင်းနိုင်ပြီး ရှန်ဟိုင်းမြို့ရှိ သံလိုက်ရထားမှာ တစ်နာရီလျှင် ၂၆၈ မိုင်အထိ ခုတ်မောင်းနိုင်သည်။
Wal- mart အချမ်းသာကြွယ်ဝဆုံး စာရင်းဝင် အမေရိကန် လူမျိုး အဲလစ် လူးဝစ် ဝေါ်လ်တန် အား ၁၉၄၉ ခုနှစ် အောက်တိုဘာလ ၇ ရက်နေ့၌ နယူးပို့တ်၊ အာကန်းဆက်စ်ပြည်နယ် (Newport, Arkansas) တွင် မွေးဖွားခဲ့သည်။
သူမသည် Wal-Mart ချမ်းသာ ကြွယ်ဝဆုံး သူများ စာရင်းအား စတင်ပြုစုခဲ့သူ ဆမ်ဝေါ်လ်တန် နှင့် ဟဲလန် ဝေါ်လ်တန် တို့၏ သမီးဖြစ်ပြီး၊ အက်စ် ရော့ဘ်ဆန် ဝေါ်လ်တန် နှင့် ဂျင်မ်ဝေါ်လ်တန် တို့၏ အစ်မ ဖြစ်သည်။
သူမ၏ အစ်ကိုတစ်ယောက်ဖြစ်သူ ဂျွန်တီဝေါ်လ်တန် သည် ၂၀၀၅ ခုနှစ်၊ လေယာဉ်ပျက်ကျရာတွင် သေဆုံးခဲ့သည်။
၂၀၁၀ မတ်လတွင် သူမ၏ ခန့်မှန်းခြေ ချမ်းသာကြွယ်ဝမှုမှာ အမေရိကန်ဒေါ်လာ ၂၀.၆ ဘီလီလျံ ရှိနေပြီ ဖြစ်ရာ ယောက်မဖြစ်သူ ခရစ်စတီ ဝေါ်လ်တန် နှင့်အတူ ကမ္ဘာ့ အချမ်းသာဆုံးစာရင်းဝင် တစ်ယောက် ဖြစ်လာခဲ့သည်။
ပညာရေး အဲလစ်ဝေါ်လ်တန် သည် တက္ကဆက် ပြည်နယ်၊ ဆန်အန်တိုနီယို မြို့ရှိ Trinity University မှ စီးပွားရေး ဘာသာရပ် နှင့် ဘဏ္ဍာရေးဆိုင်ရာ စီမံခန့်ခွဲမှု ဘာသာရပ်များ၌ ဘီအေ ဘွဲ့ရရှိခဲ့သည်။
စီးပွားရေး အဲလစ်ဝေါ်လ်တန် သည် သူမ၏ အသက်မွေးဝမ်းကျောင်းမှု ပညာရပ်ဖြစ်သည့် ဘဏ္ဍာရေးဆိုင်ရာ စီမံခန့်ခွဲမှု ဘာသာရပ်အား First Commerce ကော်ပိုရေးရှင်းတွင် ရှယ်ယာတန်ဖိုးများ လေ့လာဆန်းစစ်သူ၊ စီမံခန့်ခွဲသူ ရာထူးဖြင့် စတင် အသုံးချခဲ့သည်။
နောက်ပိုင်းတွင် ဒုတိယ ဥက္ကဋ္ဌ တစ်ဖြစ်လည်း ရင်းနှီးမြှပ်နှံမှုများဆိုင်ရာ လုပ်ငန်းစဉ်များအားလုံး၏ ဌာနမှူး အနေနှင့် အားဗက်စ် ဘဏ် အုပ်စုတွင် ဝင်ရောက် လုပ်ကိုင်ခဲ့သည်။
၁၉၈၈ ခုနှစ်တွင် မစ် ဝေါလ်တန် Ms. Walton သည် လိုင်ယာမာ ကုမ္ပဏီ ( Llama Company ) ကို စတင်တည်ထောင်သူဖြစ်သည်။
ယင်းကမ္ပဏီသည် ဘဏ္ဍာရေးဆိုင်ရာ ကိစ္စရပ်များအား ကော်ပိုရိတ် လုပ်ငန်းကြီးများ၊ အများပြည်သူပိုင် နှင့် စနစ်တကျ ပြုစုပြီးသော ဘဏ္ဍာများ၊ အစစ်အမှန် ကိုယ်ပိုင် ဘဏ္ဍာများ ကြားတွင် စေ့စပ် ညှိနှိုင်းပေးခြင်း ကို လုပ်ဆောင်သည်။
ကုန်စည်များ ရောင်းချခြင်း နှင့် ကုန်သွယ်မှုများ ကို လည်းပြုလုပ်သည်။
သူမသည် ထိုကုမ္ပဏီ၏ စီအီးအို၊ အကြီးအကဲ ဥက္ကဋ္ဌ အနေဖြင့် တာဝန်ထမ်းဆောင်ခဲ့သည်။
တစ်ချိန်တွင် E.F Hutton ၌ အကျိုးဆောင်တစ်ယောက် ဖြစ်ခဲ့သေးသည်။
မစ် ဝေါလ်တန် သည် Northwest Arkansas ကောင်စီ၏ ပထမဆုံး ဥက္ကဋ္ဌဖြစ်ရုံသာမက ယင်းကောင်စီ၏ နောက်ခံ တွန်းအားပေးသူလည်း ဖြစ်ခဲ့သည်။
ယင်း ဒေသဆိုင်ရာ ဖွံ့ဖြိုးရေး အဖွဲ့အစည်း သည် Northwest Arkansas ဒေသ၏ ဒေသပိုင် လေယာဉ်ကွင်းလေး၏ လုံခြုံရေး ကို တိုးတက်အောင်ပြုလုပ်ရာတွင် အဓိက အခန်းကဏ္ဍမှ ပါဝင်ခဲ့သည်။
၁၉၉၀ နောက်ပိုင်းနှစ်များတွင် မစ် ဝေါလ်တန် သည် လိုင်ယာမာ ကုမ္ပဏီ Llama Company အား ရပ်နားခဲ့ပြီး၊ ဧက ၃၂၀၀ ကျယ်ဝန်းသော တက္ကဆက် (Texas ) အလယ်ပိုင်းရှိ စိုက်ပျိုးမွေးမြူရေးခြံ သို့ ပြောင်းရွှေ့ခဲ့သည်။
မစ္စ ဝေါလ်တန်သည် လေယာဉ်ကွင်းတည်ဆောက်ရေးအတွက် လိုအပ်သော ပထမဆုံးအရစ် ငွေကြေးကို စီစဉ် ပေးချေခဲ့သည်။
သူမ၏ထောက်ပံ့ထည့်ဝင်မှုသည် လေယာဉ်ကွင်း တည်ဆောက်ရာတွင် အဓိက နေရာက ပါဝင်ခဲ့သည်။
လေယဉ်ကွင်း စီမံကိန်းတွင် ပါဝင်ရုံသာမက ဒေသတွင်းရှိ အခြားသော လမ်းပန်းဆက်သွယ်ရေး ဆိုင်ရာ ထောက်ပံ့မှုများလည်း ရှိခဲ့ရာ ၎င်းကို အသိအမှတ်ပြုသည့် အနေနှင့် လေယဉ်ကွင်း အာဏာပိုင် ဘုတ်အဖွဲ့ဝင်ဒါရိုက်တာများက လေယဉ်ကွင်းရှိ ခရီးသည်များ လေယဉ်သို့ အသွားအပြန် လမ်းကြောင်း တာမင်နယ် အဆောက်အအုံကို အဲလစ် လယ် ဝေါ်လ်တန် တာမင်နယ် အဆောက်အအုံ ဟု အမည်ပေးမှည့် ခေါ်ခဲ့သည်။
၂၀၀၁ တွင် မစ္စ ဝေါလ်တန်သည် Arkansas Aviation Hall of Fame တွင် စာရင်းရေးသွင်းခြင်း ခံရသည်။
၂၀၀၄ ခုနှစ် အမေရိကန် သမ္မတရွေးကောက်ပွဲဖြစ်မြောက်ရေးကော်မတီ ၅၂၇ ကော်မတီသိုထောက်ပံလှူ ဒါန်းခဲ့ပြီး နံပါတ် ၂၀ မြောက် ထောက်ပံအကူအညီပေးသူ တယောက်ဖြစ်ခဲ့သည်။
အမေရိကန် အဖွဲ့အစည်း တခုဖြစ်သော ကွန်ဆာဗေးတစ်ပါတီ တိုးတက်ရေးအတွက် ဒေါ်လာ ၂.၆ သန်းလှူဒါန်းခဲ့သည်။
၂၀၀၄ ခုနှစ် ရွေးကောက်ပွဲ ကာလအတွင်း အီရတ်ကိုဆင်နွဲသည့် စစ်ပွဲအားထောက်ခံကြရန် လှုံဆော် အားပေးသည့် ကြေညာမှုများပြုလုပ်ခဲ့ပြီး ၉/၁၁ အကြမ်းဖက်မှုမျိုး ထပ်မံမဖြစ်ပွားနိုင်ရန် ကာ ကွယ်နိုင်ခဲ့သည့်အတွက် သမ္မတ ဂျော့ ဒဗလျူ ဘုရှ် ကို ချီးကျူးခဲ့သည်။
အများအကျိုးအတွက် လှူဒါန်းခြင်း သူ၏ ပရဟိတ အလှူလုပ်ငန်းများကို ဝေါလ်တန် မိသားစု အဖွဲ့အစည်း ၏ အုပ်ချုပ်ရေး အဖွဲ့ဝင်တယောက် အနေဖြင့်သာ ပြုလုပ်ခဲ့သည်။
Little Rock ရှိ အာကန်းဆက် တက္ကသိုလ်, ဆေးသိပ္ပံ အုပ်ချုပ်ရေးအဖွဲ့ တွင် အဖွဲ့ဝင်တယောက် ဖြစ်ပြီး Fayetteville ရှိ တက္ကသိုလ်တခုဖြစ်သော Arkansas Graduate Business School အုပ်ချုပ်ရေးအဖွဲ့တွင်လည်း အကြံပေးအဖြစ် တာဝန်ထမ်းဆောင်နေဆဲ ဖြစ်သည်။
၁၉၉၆ တွင် အာကန်းဆက် တက္ကသိုလ် ဘဏ္ဍာရေးအဖွဲ့ သဘာပတိအဖြစ် စတင်တာဝန်ထမ်းဆောင်ခဲ့ပြီး နိုင်ငံတွင်းနှင့် နိုင်ငံတကာ အဆင့်မှီ အကောင်းဆုံး ဖြစ်စေရန် ရည်ရွယ်ပြီး စီးပွားရေးဆိုင်ရာ စီမံခန့်ခွဲမှုကောလိပ်အဆင့် မှ တက္ကသိုလ် အဆင့်သို့ ပြောင်းလဲ ဖွင့်လှစ်ခဲ့သည်။
Northwest Arkansas တွင် မတူညီသော လူမှု-စီးပွားရေး နောက်ခံရှိသည့် ကလေးများအား အတူတကွ စုစည်းလေ့ကျင့် သင်ကြားပေးသော နွေရာသီ စခန်းဖြစ်သည့် Camp War Eagle ကို စိတ်ကူးတည် ထောင်ခဲ့သည်။
အနုပညာနှင့် သက်ဆိုင်သောလုပ်ငန်းများ အမေရိကန် ပန်းချီ အနုပညာပြတိုက် Crastal Bridges Museum ကို တိုးချဲ့ ခဲ့ခြင်းအားဖြင့် ဝေါလ်တန် မိသားစု ၏ ပါဝင်ပက်သက်နိုင်မှုကို ရှေးရူလုပ်ကိုင်ခဲ့သည်။
Crystal Bridge Museum မှာ အနုပညာနှင့် ပက်သက်ပြီးလေ့လာသင်ကြားနိုင်သော နေရာတနေရာဖြစ်ပြီး အမျိုးသားပန်းချီအနုပညာ သင်တန်းကျောင်းမှ အမေရိကန် ပန်းချီ၊ အနုပညာရှင်များ၏ လက်ရာများ ခင်းကျင်းပြသနိုင်ရန် ရည်ရွယ် ၍ ပထမတန်းစားပြခန်းမျိုးအဖြစ် စိတ်ကူးဖွင့်လှစ်ထားခြင်း ဖြစ်သည်။
၂၀၀၅ တွင် Asher Brown Durand ၏ ထင်ရှားကျော်ကြားသော Kindred Spirits အမည်ရှိ ပန်းချီကားကို လေလံပွဲတွင် ဆိုဈေး အမေရိကန်ဒေါ်လာ ၃ သန်းပေး ၍ ဝယ်ယူခဲ့သည်။
Hudson River ကျောင်းမှ ပန်းချီဆရာ Thomas Cole ၏ နောက်ဆုံးလက်ရာဖြစ်သည့် ၁၈၄၉ ပန်းချီကားကို နယူးယောက် ပြည်သူ့ စာကြည့်တိုက်သို့ Julia Bryant မှ ပေးပို့ခဲ့သည်။
Julia Bryant သည် အချစ်ကဗျာရေးသူ နှင့် နယူးယောက်သတင်းစာ ထုတ်လုပ်သူ William Cullen Bryant (ပန်းချီကားကို မီးသွေးခဲဖြင့်ရေးဆွဲခဲ့သူ)၏ သမီး ဖြစ်သည်။
Ankansas, Bentonville ရှိ အမေရိကန်အနုပညာပြတိုက် ဖွင့်ပွဲအတွက် အမေရိကန် ပန်းချီဆရာ Winslow Home, Edward Hopper တို့ ၏ ပန်းချီကားများနှင့် အတူ ထင်ရှားကျော်ကြားသော လက်ရာတခုဖြစ်သည့် Charles Willson Peale ၏ ဂျော့ချ်ဝါရှင်တန် ပုံတူပန်းချီကား ကိုလဲ ကြိုတင် ဝယ်ယူခဲ့သည်။
၂၀၀၉ တွင် Crystal Bridges Museum သည် Norman Rockwell ၏ iconic Rosie the Riveter ပန်းချီကားကို လက်ခံရရှိခဲ့သည်။
ထိုပန်းချီကားမှာ ရောင်းချရန်အတွက် မဟုတ်ပဲ ရာသက်ပန်သိမ်းဆည်းရန် ရည်ရွယ်ရေးဆွဲခဲ့ခြင်း ဖြစ်သည်။
Washington DC ရှိ အမျိုးသား အနုပညာပြခန်း ၏ အုပ်ချုပ်ရေး ကောင်စီ အဖွဲ ့ဝင်တဦး ဖြစ်ပြီး Texas, Fort Worth ရှိ Amon Carter Museum ၏ ကြီးကြပ်ကွပ်ကဲရေးအဖွဲ့တွင်လည်း တာဝန်ထမ်း ဆောင် လျက်ရှိသည်။
ပုဂ္ဂိုလ်ရေး ဘဝ မြင်း ချစ်တက်သူ တယောက်ဖြစ်ပြီး Mineral Wells, Texas on The Rocking W Ranch. တွင် နေထိုင်လျက် ရှိသည်။
၁၉၄၉ မတ် ၅ နေ့တွင် မွေးဖွားသူ ဘားနတ် အာနို့ထ်သည် ပြင်သစ်စီးပွားရေးလုပ်ငန်းရှင် တယောက် ဖြစ်သည်။
Louis Vuitton, Dior နှင့် Fendi တို့အပါအဝင် ဇိမ်ခံပစ္စည်းထုတ်လုပ်သည့် ကုမ္ပဏီ ၅၀ ကျော် ပါဝင်သည့် ဇိမ်ခံပစ္စည်းရောင်းချသည့် လုပ်ငန်းစုကြီး LVMH ၏ တည်ထောင်သူ၊ ဥက္ကဋ္ဌ နှင့် CEO အဖြစ် တာဝန်ယူလုပ်ကိုင်နေသူ တယောက်ဖြစ်သည်။
Forbes စာရင်းအရ အာနို့ထ် သည် ၂၀၂၄ ခုနှစ်တွင် အမေရိကန်ဒေါ်လာ ၂၃၃ ဘီလီယံခန့်ပိုင်ဆိုင်ပြီး ကမ္ဘာ့နံပါတ် ၁ အဆင့်ရှိ အချမ်းသာဆုံး ပုဂ္ဂိုလ် ဖြစ်သည်။
ပညာအရည်အချင်း နှင့် လုပ်ငန်းပိုင်းဆိုင်ရာ ကျွမ်းကျင်မှု အာနို့ထ် ကို ရူးဗေ့မြို့ (ပြင်သစ်: Roubaix) တွင် မွေးဖွားခဲ့သည်။
Maxence Van Der Meersch High School မှ ဘွဲ့ရပြီးနောက် Ecole Polytechnique( X1969 ) တွင် တက်ရောက်ခဲ့ပြီး ၁၉၇၁ တွင် အင်ဂျင်နီယာဘွဲ့ကို ရရှိခဲ့သည်။
ဘွဲ့ရပြီးနောက်တွင် သူ့အဖေ၏ ကုမ္ပဏီတွင် ဝင်ရောက်လုပ်ကိုင်ခဲ့သည်။
သူသည် သူ့အဖေအား ပြင်သစ် ငွေသန်း ၄၀ ဖိုး ရင်းနှီးမြုပ်နှံထားသော ဆောက်လုပ်ရေးဌာနကို ဖျက်သိမ်းပြီး အိမ်ရာမြေ အကျိုးဆောင် လုပ်ငန်း ပြောင်းလဲလုပ်ကိုင်ရန် ပြောဆိုခဲ့သည်။
Ferinel ဟူသော အမည်ကို အသုံးပြုပြီး အားလပ်ရက် အနားယူသည့် အထူးအိမ်ရာလုပ်ငန်း စတင်ခဲ့သည်။
၁၉၇၉ တွင် သူ ၏ အဖေသည် ထိုကုမ္ပဏီ ၏ ဥက္ကဋ္ဌ အဖြစ်တာဝန်ယူ လုပ်ကိုင်ခဲ့သည်။
၁၉၈၁ တွင် Francois Mitterrand သည် ပြင်သစ်သမ္မတ အဖြစ် ရွေးချယ်တင်မြှောက်ခြင်း ခံခဲ့ရသည်။
အာနို့ထ် သည် အမေရိကန်ပြည်ထောင်စုသို့ ခိုလှုံခဲ့ပြီး Ferinel Inc ကို တည်ထောင်ခဲ့သည်။
အမေရိကန် ပြည်ထောင်စုတွင် ဆောက်လုပ်ရေးသက်ဆိုင်သည့် လုပ်ငန်းများကို တာဝန်ယူဆောင်ရွက်ခဲ့ပြီး တိုက်ခန်း ပေါင်းများစွာ ဆောက်လုပ်ရသော ရှယ်ယာကန့်သတ်ထားသော စီးပွားရေးလုပ်ငန်းပုံစံသည် West Palm Beach, Florida တွင် တိုးတက်လာခဲ့သည်။
ထိုလုပ်ငန်းသည် ချေးငွေစာချုပ် လက်မှတ်ထိုးပြီး သိပ်မကြာခင် မှာပင် ပျက်ကွက်ခဲ့သည်။
ရှယ်ယာဝယ်ယူပြီး ရင်းနှီးမြုပ်နှံသူများသည် သူတို့၏ ရှယ်ယာ ရင်းနှီးမြုပ်နှံမှုများအားလုံး ဆုံးရှုံးခဲ့ပြီး ငွေ ကြေးရင်းနှီးမြုပ်နှံထား သူ စာချုပ်ပိုင်ရှင်များသည် လည်း ဆုံးရုံးခဲ့ရသည်။
သူသည် ထိုသူများတွင် တယောက် အပါအဝင်ဖြစ်ပြီး အမေရိကန်ပြည်ထောင်စုတွင် မည်သည့် အောင်မြင်မှုမှ မရခဲ့ပေ။
၃ နှစ်ခန့် ကြာပြီးနောက် ပြင်သစ်ဆိုရှယ်လစ်များသည် လက်ရှိထက် ပိုမိုရှေးရိုးဆန်သည့် စီးပွားရေးလမ်းစဉ်သို့ ပြောင်းလဲ ကျင့်သုံးသောအခါ အာနို့ထ် သည် ပြင်သစ်သို့ပြန်လာပြီး ဇိမ်ခံပစ္စည်း ကုမ္ပဏီ Financiere Agache တွင် ရင်းနှီးမြုပ်နှံခဲ့ပြီး CEO ရာထူးဖြင့် တာဝန်ယူ လုပ်ကိုင်ခဲ့သည်။
လက်ရှိ အနေအထားအရ ရှယ်ယာဈေးနှုန်း မတည်မငြိမ်ဖြစ်နေသော Boussac အထည်အလိပ်လုပ်ငန်းအား ဆက်လက်ဆိုးရွားမသွားစေရန် ဂတိပြုပြီး၊ ထိုဂတိနှင့် အလဲအလှယ်လုပ်ပြီး Banque Lazard ရင်းနှီးမြုပ်နှံမှုလုပ်ငန်းမှ စီမံခန့်ခွဲရေး လုပ်ဖော်ကိုင်ဖက် တယောက်ဖြစ်သူ Antoine Bernheim ၏အကူအညီနှင့် အစိုးရထောက်ပ့ံငွေ အကူအညီများကို ရရှိခဲ့သည်။
ကြေညာထားသော ရောင်းဈေးဖြစ်သည့် ဒေါ်လာ သန်း ၈၀ တွင် မိသားစုပိုင်ငွေ ဒေါ်လာ၁၅ သန်းကို ထည့် ဝင်ခဲ့ပြီး ကျန်ငွေကို Lazard က ထောက်ပံကူညီ ခဲ့သည်။
အာနို့ထ် သည် နာမည်ကြီးတံဆိပ်တခုဖြစ်သော Christian Dior နှင့် Le Bon Marche စတိုးဆိုင်ကြီး တဆိုင်မှလွဲပြီး ကျန်ကုမ္ပဏီမှ ပိုင်ဆိုင်သည့် အဖိုးတန် ပစ္စည်းအားလုံးနီးပါးကို ရောင်းချခဲ့သည်။
၁၉၈၇ LVMH ကိုတည်ထောင်ပြီး သိပ်မကြာခင်မှာပင် Mr အာနို့ထ် သည် Moet Hennessy Company ၏ CEO Alain Chevalier နှင့် Louis Vuitton ၏ ဥက္ကဋ္ဌ Henry Recamier တို့အကြားတွင် ကြီးထွားလာသော ပဋိပက္ခ ကို အပြည့်အဝ အသုံးချခဲ့သည်။
အဆင့်မြင့် ဖက်ရှင်အသစ်ဖန်တီးရာတွင် အာနို့ထ် အားထည့်ပါဝင်ခဲ့သည့် Dior ရေမွှေးလုပ်ငန်း၏ လုပ်ပိုင်ခွင့်များကို အဖွဲ့သစ်မှ ကိုင်ထားခဲ့သည်။
အာနို့ထ်သည် အခြား ကုမ္ပဏီများနှင့် အကျိုးတူရှယ်ယာပေါင်းထားသည့် ကုမ္ပဏီတစ်ခုကို တည်ထောင်ခဲ့သည်။
ထို အကျိုးတူ စုပေါင်း ကုမ္ပဏီတွင် အာနို့ထ် က ရှယ်ယာ ၆၀% ပိုင်ပြီး၊ Moet-Hennessy Company နှင့် ထုတ်လုပ်ဖြန့်ဖြူးခြင်းဆိုင်ရာ သဘောတူညီမှု ရယူထားသူ Guinness က ၄၀ % ပိုင်ဆိုင်သည်။
၁၉၈၇ အောက်တိုဘာ ရှယ်ယာဈေးကွက် ပြိုလဲပျက်စီးချိန်တွင် ရှယ်ယာပေါက်ဈေးအနည်းငယ်ဖြင့် ရင်းနှီးမြုပ်နှံခဲ့ပြီး သိပ်မကြာခင်မှာပင် LVMH ၏ ရှယ်ယာ ၄၃ % အထိ ပိုင်ဆိုင်လာခဲ့သည်။
သူသည် ၁၉၈၉ တွင် chairman နှင့် CEO အဖြစ် တရားဝင် ရာထူးနှစ်ခုပေါင်းမယူခင် ကြီးကြပ်ချုပ်ရေးအဖွဲ့ ဥက္ကဋ္ဌအဖြစ် ခန့်အပ်ထားသော သူ့အဖေ Jean Leon အာနို့ထ် အပါအဝင် ကုမ္ပဏီ နှစ်ခုလုံးမှ အလုပ်အမှုဆောင်ရာထူးများကို ဖယ်ရှားခဲ့သည်။
၂၀၀၇ တွင် အာနို့ထ် သည် ပြင်သစ်နိုင်ငံတွင် အကြီးမားဆုံးစူပါမားကတ်လက်လီဖြန့်ချိမှု၏ ၁၀.၆၉%ကို ရရှိပြီး၊ California Property Firm Colony Capital နှင့် အကျိုးတူပိုင်ဆိုင်သည့် သူ၏ Blue Capital မှတဆင့် Carrefour (ကမ္ဘာ့ဒုတိယ အကြီးဆုံး စားသောက်ကုန်ဖြန့်ဖြူးသည့် လုပ်ငန်း) အဖြစ် သို့ ရောက်ရှိခဲ့သည်။
သူသည် LVMH ကုမ္ပဏီကို ကမ္ဘာ့အကြီးဆုံး ဇိမ်ခံပစ္စည်း ကုမ္ပဏီ တခုဖြစ်စေရန် ရည်မှန်းချက် ကြီးကြီးဖြင့် အစီအစဉ်များဆွဲပြီး ဆွစ် ဇိမ်ခံပစ္စည်းကုမ္ပဏီကြီး Richemont၊ ပြင်သစ် အခြေစိုက် ကုမ္ပဏီ တခုဖြစ်သော PPR Group တို့နှင့်အတူ ပူးပေါင်းလုပ်ကိုင်ခဲ့သည်။
အခြား ကုမ္ပဏီများအကြားတွင် အာနို့ထ် သည် အနုပညာလက်ရာများကို လေလံရောင်းချသည့် လုပ်ငန်း Phillips de Pury Company ကို လဲပိုင်ဆိုင်ခဲ့သည်။
ကိုယ်ပိုင်မိသားစုဘဝ အာနို့ထ် သည် နှစ်ကြိမ်တိုင်တိုင်လက်ထပ်ခဲ့ပြီး ကလေး ၅ ယောက်အဖေ ဖြစ်သည်။
သူ့သမီးဖြစ်သူ Delphine အာနို့ထ် မှာ LVMH ကုမ္ပဏီ ၏ စီမံခန့်ခွဲမှုလုပ်ငန်းများမှာ တက်ကြွစွာ ပါဝင်လုပ်ဆောင်လျက် ရှိသည်။
သူ၏ ဒုတိယဇနီးဖြစ်သူ Helene Mercier မှာ Quebec မှ စန္ဒရားဆရာမတယောက် ဖြစ်သည်။
သူ့တူဖြစ်သူ Harry Seaman သည်လည်း LVMH တွင် နိုင်ငံခြားအရောင်းနှင့်ပက်သက်ပြီး လုပ်ကိုင်လျက် ရှိသည်။
လက်ရှိတွင် Australia တွင် တိုးချဲ့ရန် လုပ်ကိုင်လျက် ရှိသည်။
Aranult သည် မှတ်သားဖွယ်ရာ အနုပညာလက်ရာ စုဆောင်းသူတယောက် ဖြစ်သည်။
Arnualt ကဲ့သို့ နောက်ပိုင်းပေါ်ထွက်လာသည့် စီးပွားရေးသမား အနုပညာရှင်မှာ Francois Pinault ဖြစ်သည်။
သူသည် ခေတ်ပေါ်အနုပညာအတွက Lousi Vuitton ကို တည်ထောင်ခဲ့ပြီး သူလက်ရာများကို ၂၀၁၀ တွင်ပြုလုပ်မည့် Jardin d’acclimatation ၌ ပြသသင့်သည်။
ပြင်သစ် သမ္မတ Nicolas Sarkozy နှင့် Cecilia Ciganer-Albeniz တို့၏ လက်ထပ်မင်္ဂလာပွဲသို့အသိသက် သေ အဖြစ်တက်ရောက်ခဲ့သည်။
သူသည် ပြင်သစ်နိုင်ငံ ၏ French Legion of Honor ဆုကို ချီးမြှင့်ခံခဲ့ ရသည်။
စီးပွားပြိုင်ဘက်များ အာနို့ထ် ၏ အဓိက စီးပွားပြိုင်ဘက်များမှာ Gucci တံဆိပ် ကုန်ပစ္စည်းများထုတ်လုပ်သော PPR အကျိုးတူစုပေါင်းကုမ္ပဏီကို ပိုင်ဆိုင်သည့် ပြင်သစ် စီးပွားရေး လုပ်ငန်းရှင် Francois-Henri Pinault၊ Yves Saint Laurent, Stella McCartney, Sergio Rossi, Bottega Veneta, Boucheron, Roger & Gallet, Bédat & Co နှင့် Christie တို့ ဖြစ်ကြသည်။
Cartier ပိုင်ဆိုင်သည့် ဆွစ်အခြေစိုက် Richemont, Van Cleef & Arpels, Piaget, Baume et Mercier, IWC, Jaeger-LeCoultre, A. Lange & Söhne, Officine Panerai, Vacheron Constantin, Dunhill, Lancel, Montblanc, Old England, Purdey, Chloé နှင့် Shanghai Tang တို့ဖြစ်ကြသည်။
ဘားနတ် အားနို့ထ်နှင့် ပက်သက်၍ အငြင်းပွားစရာများ ၂၀၀၇ ဇန်နဝါရီ တွင် ဗြိတိန် ဝန်ကြီးချုပ်ဟောင်း Tony Blair ၏ သမီးဖြစ်သူ Kathryn Blair သည် ပြင်သစ် နိုင်ငံ Sorbonne University တွင် ပြင်သစ်စကားနှင့် ယဉ်ကျေးမှု မွမ်းမံ အထူးသင်တန်းကို တက်ရောက် ပြီး စီးခဲ့သည်။
ဘားနတ် အာနို့ထ်ထံမှ ဖိတ်ကြားချက်ကို သူမ၏ ကိုယ်စား လက်ခံခဲ့သောကြောင့် Tony Blair သည် ပြစ်တင် ဝေဖန်ခြင်း ခံခဲ့ ရသည်။
၂၀၀၆ အောက်တိုဘာ ၁၂ မှ ၂၀၀၇ ဇန်နဝါရီ ၂၆ အတွင်း သူမထိုသင်တန်းကို တက်ရောက်နေစဉ် သူမအတွက် နေရာထိုင်ခင်း၊ လုံခြုံရေးနှင့် သယ်ယူပို့ဆောင်ရေးအတွက် ယူရိုငွေ ၈၀,၀၀၀ နီးပါး ထောက်ပံ့ပေးခဲ့သည် ဟုထင်ရသည်။
ဖရန်ကွိုက်စ် ပင်နော့တ် ကို ၁၉၃၆ ခုနှစ် ဩဂုတ်လ ၂၁ ရက်တွင် မွေးဖွားခဲ့ပြီး PPR လက်လီကုမ္ပဏီကို စီမံလုပ်ကိုင်နေသူ ပြင်သစ်စီးပွားရေးသမားတစ်ဦးဖြစ်သည်။
သူသည် ပြင်သစ်သမ္မတဟောင်း Jacques Chirac ၏ သူငယ်ချင်းဖြစ်သည်။
သူ၏ လက်ရှိကုမ္ပဏီ Artemis S.A သည် အခြားသော Converse ဖိနပ်၊ Samsonite လက်ဆွဲသေတ္တာ၊ Chateau Latour ၊ ကိုလိုရာဒိုရှိ Vail Ski Resort နှင့် Christie’s auction house တို့ကို ပိုင်ဆိုင်သည်။
Artemis သည် ကုမ္ပဏီကျဆုံးချိန်တွင် ဥပဒေသမားများက တရားစွဲဆိုခြင်းခံရသော ကယ်လီဖိုးနီးယားရှိ Executive Life (ယခု Aurora Life)ကိုလည်း ပိုင်ဆိုင်သည်။
အနုပညာပစ္စည်းစုဆောင်းခြင်း ပင်နော့တ် သည် ကမ္ဘာတဝှမ်းလုံးရှိ ခေတ်ပြိုင်ပန်းချီကားအမြောက်အမြားကို စုစည်းပိုင်ဆိုင်ထားသူဖြစ်သည်။
မဂ္ဂဇင်း ပန်းချီဝေဖန်ရေး၏၂၀၀၆ ခုနှစ်မော်ဒန်ပန်းချီလောကတွင် ဩဇာအရှိဆုံး လူစာရင်း၌ သူသည် ပထမနေရာတွင် ရပ်တည်ခဲ့သည်။
၂၀၀၆ ခုနှစ်တွင် ဗင်းနစ်၌ သူ၏ စုဆောင်းထားမှုများကို ပြပွဲလုပ်ရန် Palazzo Grassi ကို ပိုင်ဆိုင်ရရှိသည်။
Gucci သဘောတူညီမှု ပင်နော့တ် သည် PPR ကို ကမ္ဘာ့အကြီးဆုံး ဇိမ်ခံကုန်ပစ္စည်းထုတ်လုပ်သည့် LVMH ကုမ္ပဏီက လွှဲပြောင်းယူရန် ကြိုးစားနေသည့် အီတလီဖက်ရှင်တံဆိပ်ဖြစ်သော Gucci ၏ ထိန်းချုပ်မှုဖြင့် တိုက်ပွဲရှည်ကြီးကိုယှဉ်ပြိုင်ရင်း ဦးဆောင်နေသည်။
၁၉၉၉ ခုနှစ် မတ်လတွင် LVMH ကို ဟန့်တားရန် PPR ကို သူ့ထံတွင် ရင်းနှီးမြှုပ်နှံစေလိုအပ်ကြောင်း Gucci က ကမ်းလှမ်းခဲ့သည်။
ရလဒ်အနေဖြင့် ကိုယ့်ထူးကိုယ်ချွန်ရင်း ဘီလျံနာများဖြစ်လာကြသည့် ပြင်သစ်ပြည်၏ အချမ်းသာဆုံး လူနှစ်ဦးဖြစ်သော ပင်နော့တ် နှင့် LVMH ဥက္ကဋ္ဌ ဘားနက် အာနော့တ် တို့၏ ယှဉ်ပြိုင်မှု ပေါ်ပေါက်ခဲ့သည်။
စက်တင်ဘာ ၂၀၀၁ တွင် LVMH က သူပိုင်ဆိုင်ထားသော Gucci ရှယ်ယာများအား PPR ထံတွင် ရှယ်ယာတစ်ခု ၉၅ ဒေါ်လာဖြင့် ရောင်းချရန် သဘောတူခြင်းကြောင့် ထို ယှဉ်ပြိုင်ပွဲကြီး ပြီးဆုံးခဲ့သည်။
သဘောတူညီမှု အစိတ်အပိုင်းအနေဖြင့် PPR က နောက်ပိုင်းတွင် အများနှင့်သက်ဆိုင်သော ကုန်သွယ်ရှယ်ယာများအား အချိုးကျ တင်ဒါခေါ်ယူရန် ကတိပေးခဲ့ရသည်။
ထို ရောင်းဝယ်မှုသည် ၂၀၀၄ ခုနှစ် ဇူလိုင်လတွင် အပြီးသတ်ခဲ့ပြီး Gucci ကို အပြည့်အဝ စီမံပိုင်ဆိုင်နိုင်ခဲ့သည်။
လေလံကုမ္ပဏီ အရှက်ရစေခြင်း ၁၉၉၈ ခုနှစ်တွင် ပင်နော့တ် သည် Christie လေလံအဖွဲ့၏ ရှယ်ယာအများအပြားကို ဝယ်ယူခဲ့သည်။
၂၀၀၀ ခုနှစ် ဖေဖော်ဝါရီတွင် ဖယ်ဒရယ်ဗျူရိုကရေစီမှ စုံစမ်းမှုအပြီး နာမည်ပျက်ခဲ့သော ပြိုင်ဘက်ကုမ္ပဏီ Sotheby ၏ အဓိက ရှယ်ယာရှင်ဖြစ်သည့် A.Alfred Taubman သည် ကုမ္ပဏီ ၂ ခုအကြား ကော်မရှင်ပြင်ဆင်ရေးကို စုံစမ်းခဲ့သည်။
ပင်နော့တ် သည် ထိုပြစ်မှုတွင် မပါဝင်ခဲ့သော်လည်း ထိုအမှုဖြစ်ရန် ချောက်တွန်းလိုက်သည့် လုပ်ရပ်ကို လုပ်သည်ဟု ပြောဆိုကြသည်။
သူသည် Christie ၏ အမှုဆောင်ချုပ်ဖြစ်သည့် ခရစ်စတိုဖာ ဒေ့ဗစ်ချ် ကို ငွေကြေးပိုမိုဖြုန်းတီးသည်ဟူသော စွပ်စွဲချက်ဖြင့် အလုပ်ဖြုတ်ပစ်လိုက်သည်။
နောက်ပိုင်းတွင် ဒေးဗစ်ချ် က ၁၉၉၅ ကတည်းက Artemis ၏ အမှုဆောင်ချုပ် ပက်ထရီစီရာ ဘာဘီဇတ် နှင့် လျှို့ဝှက်သဘောတူညီထားမှုကို ဝန်ခံခဲ့သည်။
၂၀၀၀ ခုနှစ် အောက်တိုဘာတွင် Sotheby ၏ အမှုဆောင်ချုပ် ဒိုင်ရာနာ ဘရွတ်စ် ကလည်း အပြစ်ဒဏ်လျှော့ပေါ့ရန် မျှော်လင့်ချက်ဖြင့် တော့ဘ်မန်း အား အပြစ်အားလုံး ပုံချဝန်ခံခဲ့သည်။
၂၀၀၁ ခုနှစ် ဒီဇင်ဘာတွင် နယူးယောက်ခ်မြို့ အထက်တရားရုံးချုပ်မှ တော့ဘ်မန်း အား လျှို့ဝှက်ကြံစည်မှုဖြင့် ပြစ်ဒဏ်ချမှတ်ခဲ့သည်။
သူ့အား ထောင်ဒဏ် ၁ နှစ်ချမှတ်ခဲ့ပြီး မစ္စတာ ဘရွတ်စ် ကိုလည်း နေအိမ်ထိန်းသိမ်းမှု ၃ လနှင့် ဒဏ်ကြေးငွေ ဒေါ်လာ ၃သိန်းခွဲချမှတ်လိုက်သည်။
နိုင်ငံတကာ ဥပဒေကြောင်းအရ ခရစ်စတီး ကို တရားစွဲဆိုရန် ငြင်းပယ်ခွင့်ပြုလိုက်သည်။
Mapping the Studio “Mapping the Studio” သည် ဖရန်ကွိုက်စ် ပင်နော့တ် ၏ စုဆောင်းမှုများကို Punta della Dogana ၌ ပြသသော အခြေခံပြပွဲဖြစ်ပြီး ဗင်းနစ်ရှိ ဒုတိယပြတိုက်ကိုလည်း ပင်နော့တ်ကိုယ်တိုင် ဖွင့်လှစ်ပေးခဲ့သည်။
၂၀၀၉ ခုနှစ် ဇွန်လတွင် လွှဲပြောင်းယူခဲ့ပြီး ပြတိုက်မှူး အယ်လစ်ဆန် ဂျင်ဂျာရက်စ် နှင့် ဖရန်စက်စကို ဘိုနမီ တို့က ပြန်လည်ပြင်ဆင်ခဲ့သည်။
ထိုပြပွဲတွင် ရောဘတ် ဂိုဘာ၊ ဖလစ် ဂွန်ဇေးလ် တောရက်စ်၊ မိုက် ကဲလီ၊ ကာဒီ နိုလန်၊ ဆစ်ဂ်မာ ပို့လ်ခ် နှင့် ချာလီစ် ရေး တို့၏ လက်ရာများအပါအဝင် အနုပညာရှင် ၅၀ ကျော်တို့၏ လက်ရာ ၃၀၀ ကျော်ပြသခဲ့သည်။
ပြပွဲအခင်းအကျင်းက စစ်ပြီးခေတ်အနုပညာလက်ရာများကို နှစ် ၃၀ ကျော်စုဆောင်းထားသော ပင်နော့တ်၏ လုပ်ရပ်ကို ပြသနိုင်ခဲ့ပြီး သူ စိတ်အားထက်သန်စွာ စုဆောင်းထားသော ခေတ်ပြိုင်အနုပညာရှင်များ၏ ယုံကြည်သက်ဝင်မှုကို ရရှိစေခဲ့သည်။
ကိုယ်ရေးကိုယ်တာဘဝ ပင်နော့တ် တွင် သားသမီး ၄ ယောက်ရှိသည်။
သူတို့အထဲတွင် မက်ဆီကိုလူမျိုးရုပ်ရှင်မင်းသမီး ဆယ်လ်မာ ဟေ့ရက်ခ် နှင့် လက်ထပ်ထားပြီး ဖခင်တည်ထောင်ထားသော ကုမ္ပဏီမျာကို စီမံခန့်ခွဲနေသည့် ဖရက်ကွိုက်စ် ဟင်နရီ ပင်နော့တ် သည် အထင်ရှားဆုံးဖြစ်သည်။
ကြွယ်ဝမှု Forbes မဂ္ဂဇင်း၏ ၂၀၀၈ ခုနှစ် ဘီလျံနာများစာရင်းအရ ခန့်မှန်းခြေပိုင်ဆိုင်မှု ၁၆.၉ ဘီလျံဒေါ်လာဖြင့် သူသည် ၃၉ ယောက်မြောက် ကမ္ဘာ့အချမ်းသာဆုံးဖြစ်သည်။
ကဏ္ဍ:ပြင်သစ် ဘီလျံနာများ။
thumb|သိုင်းဆရာကြီး ဦးချစ်သန်း ချစ်သန်း၊ ဦး (သိုင်းဆရာကြီး) (၁၉၂၁-၁၉၉ဝ) မြန်မာ့သိုင်းပညာရှင်ဆရာကြီးဦးချစ်သန်းကို ရန်ကုန်တိုင်း၊ အင်းစိန်မြို့နယ်တွင်အဘဦးဘအောင်၊ အမိဒေါ်ငွေတင်တို့က ၁၉၂၁ ခုနှစ်မေလ ၃ဝ ရက်နေ့တွင် ဖွားမြင်သည်။
သိုင်းပညာကို ငယ်စဉ်ကပင် နိုင်ငံကျော် သိုင်းဆရာကြီး ဦးပြည်သိမ်းထံမှ သင်ယူခဲ့သည်။
ခရစ်သက္ကရာဇ် ၁၉၃၈ ခုနှစ်တွင်အင်းစိန် အစိုးရအထက်တန်းကျောင်းမှ (၁ဝ) တန်းအောင်မြင်ခဲ့သည်။
ဂျပန်ခေတ်တွင် အာရှလူငယ်အစည်းအရုံး ဗဟိုအမှုဆောင်ဖြစ်ခဲ့သည်။
သိုင်းဌာနတွင် ဆရာကြီးဦးပြည်သိမ်းနှင့် တွဲဖက်တာဝန်ယူခဲ့သည်။
မြစ်ဝကျွန်းပေါ်ဒေသ၊ မြေလတ်ပိုင်းနှင့်မန္တလေး၊ စစ်ကိုင်းတိုင်းတို့တွင် သိုင်းပညာပြန့်ပွားရန် ဆောင်ရွက်ခဲ့သည်။
ထို့ပြင် ရဲအတတ်သင်ကျောင်းသားများနှင့် ရဲအမျိုးသမီးများကို သိုင်း၊ ဗန်တို၊ ဗန်ရှည်ပညာများ သင်ကြားပေးခဲ့သည်။
ဖ·ဆ·ပ·လ ခေတ်တွင် ဗမာနိုင်ငံလုံးဆိုင်ရာ လူငယ်များအစည်းအရုံး၊ ဗဟိုအလုပ်အမှုဆောင် တစ်ဦးဖြစ်ခဲ့သည်။
မေမြို့သိုင်းလေ့ကျင့်ရေးနှင့် ဖြည့်တင်းရေးတပ်တွင်လည်းကောင်း၊ စစ်တက္ကသိုလ် ဗိုလ်လောင်းများအားလည်းကောင်း၊ သိုင်းသင်တန်းများ ပေးခဲ့သည်။
ရန်ကုန်တက္ကသိုလ် ပညာရေး မဟာဌာနတွင် ဆရာဖြစ်သင်တန်းသားများအား သိုင်းပညာများ သင်ကြား ပေးခဲ့သည်။
တပ်မတော်တပ်ထိန်းသင်တန်းများ၊ တပ်မတော်ထောက်လှမ်းရေးသင်တန်းများ၊ တပ်မတော်(ရေ) သင်တန်းများ စံပြဗဟိုထောင်မှူး၊ ထောင်ကြပ်များ၏ သင်တန်းများတွင် သိုင်းပညာသင်ကြားပို့ချပေးခဲ့သည်။
တော်လှန်ရေးအစိုး ရခေတ်တွင် ပညာရေးဌာန၊ လူငယ်ရေးရာဌာနခွဲတွင် သိုင်းပညာနှင့် ပတ်သက်၍ တစ်နိုင်ငံလုံးရှိလူငယ်များအား သိုင်းပညာဖြန့်ဖြူးသင်ကြား ပေးခဲ့သည်။
မြန်မာနိုင်ငံသိုင်းအဖွဲ့ချုပ်၏ (၁၉၆၅·၆ရ) အတွင်းရေးမှူးအဖြစ်လည်း ဆောင်ရွက်ခဲ့သည်။
ဗန်တိုလူလေးနှင့် သူဇာ ဇာတ်ကားတွင် မင်းသားညွှန့်ဝင်းသည် ဆရာကြီး၏ သိုင်းကွက်အနုပညာဖြင့် အကယ်ဒမီ ဆွတ်ခူးရရှိခဲ့သည်။
၁၉၈၅ ခုနှစ် စက်တင်ဘာလတွင် ပြင်သစ်နိုင်ငံမှ ထုတ်ဝေသည့် (L’Artaublic du Bando) ကရာတေး မဂ္ဂဇင်းတွင် မြန်မာနိုင်ငံမှသိုင်း ဆရာကြီးများ ဖြစ်ကြသောဦးပြည်သိမ်းနှင့် ဦးချစ်သန်းတို့၏ ဗန်တိုဗန်ရှည်ပညာအကြောင်းနှင့် ၎င်းတို့၏တပည့်များဖြစ် ကြသော မင်းယက္ခ၊ မောင်ကျော်တင့်တို့၏အကြောင်းကို ဓာတ်ပုံများနှင့်တကွ တခမ်းတနားဖော်ပြခဲ့သည်။
သိုင်းပညာနှင့် ပတ်သက်၍ ဦးချစ်သန်းရေးသား ထုတ်ဝေသော စာအုပ်များမှာ ရှောင်လင်ကွန်ဖူး(သိုင်းငါးမျိုး) ဘရုစ်လီ တိုက်ခိုက်နည်းများ၊ ပြိုင်ပွဲဝင်ထိုင်းလက်ဝှေ့ကွန်ဖူး၊ အကွက်သား၊ လျှို့ဝှက်သော ဗန်တို·ဗန်ရှည်စသည့်စာအုပ်များဖြစ်သည်။
မြန်မာ့သိုင်းဆရာ ကြီး ဦးချစ်သန်းသည် ၁၉၉ဝ ပြည့်နှစ်မေလ ၄ ရက်နေ့တွင် ရန်ကုန်မြို့၌ ကွယ်လွန်သည်။
ဇနီး ဒေါ်မြရင်ကျန်ခဲ့သည်။
300px|ချဉ်ပေါင်ပင်၏ အရွက်နှင့် အဖူးများကို မြန်မာလူမျိုးတို့ နှစ်ခြိုက်စွာ စားသုံးကြသည်။
ချဉ်ပေါင် သည် (Malvaceae) မျိုးရင်းတွင် ပါဝင်သည်။
ချဉ်ပေါင်ပင်ကို အပူပိုင်းဒေသနှင့် သမပိုင်းဒေသများတွင် စိုက်ပျိုး နိုင်သည်။
အပူပိုင်းဒေသတွင် ချဉ်ပေါင်ပင် ပို၍ ဖြစ်သည်။
ချဉ်ပေါင်ပင်ကို အမျိုးအစားလိုက်၍ ရုက္ခဗေဒအရ အမည် အမျိုးမျိုးဖြင့် ခေါ်၏။
ချဉ်ပေါင်ကြီး၊ လျှော်ချဉ်ပေါင်၊ ဓာတ်ချဉ်ပေါင်၊ ချဉ်ပေါင်လက်ခြား၊ ချဉ်ပေါင်ခါး၊ ချဉ်ပေါင်ဝက်မာ တို့သည် ဟိုင်ဗစ္စကပ် (Hibiscus)မျိုးစုတွင် ပါသည်။
ယင်းမျိုးစုကို အင်္ဂလိပ်လို ဒက်ကန်လျှော်(Deccan hemp)ဟု ခေါ်သည်။
ချဉ်ပေါင်ရိုင်းကို (Hibiscus lunariifolius)ဟူ၍လည်းကောင်း၊ ချဉ်ပေါင်ကြမ်းကို (Hibiscus acetosella) ဟူ၍လည်းကောင်း၊ တောချဉ်ပေါင်ကို (Hibiscus hispidissimus)ဟူ၍လည်းကောင်း၊ ချဉ်ပေါင်ဝက်မာကို (Hibiscus surattensis) ဟု ခေါ်၏။
ချဉ်ပေါင်ခါး ကို (Hibiscus cannabinus)၊ ချဉ်ပေါင်နီပင် ကို(Hibiscus sabdariffa)ဟုခေါ်၍ အင်္ဂလိပ်လို (roselle) ဟုခေါ်သည်။
ချဉ်ပေါင်ကို အိမ်သုံးအတွက် ခြံတွင်း၌ စိုက်သည့်အခါ မျိုးစေ့ကို အခင်းတွင် ဤကဲ့သို့ သာမန်စိုက်၍ စားသုံးတတ်သည်။
သို့သော် ကျနသောနည်းမှာ ချဉ်ပေါင်မျိုးစေ့များကို ပျိုးခင်းတွင် စိုက်ပျိုးရသည်။
အပင်ကလေးများသည် ၄ လက်မ သို့မဟုတ် ၅ လက်မ မြင့်လာသောအခါ ယင်းတို့ကို မြေဩဇာ ကောင်းမွန်သည့်မြေတွင် တစ်ပင်နှင့်တစ်ပင် ၃ ပေစီ ခွာ၍ စိုက်ပျိုးသင့်၏။
လျှော်အတွက် စိုက်သည့်လျှော်ချဉ်ပေါင်ကိုမူ ခပ်ထူထူ စိုက်မှသာလျှင် အကိုင်းနည်းနည်းဖြာထွက်နိုင်၍ အပင်ရှည်ရှည်ရမည်။
ချဉ်ပေါင်ပင်သည် တစ်လကြာသောအခါ၊ ၂ ပေမျှ မြင့် လာသည်။
ထိုအခါ အပေါ်ပိုင်းရှိ အရွက်များကို ချက်ပြုတ် စားရန် ဆွတ်ခူးနိုင်သည်။
ဧပြီလလောက်တွင် စိုက်သော ချဉ်ပေါင်ပင်သည် အောက်တိုဘာလတွင် အပွင့်ပွင့်သည်။
မျိုးစေ့အတွက် ထားလိုသော အပင်များကိုသာ စက်တင်ဘာလ လွန်သည်အထိ ထားသင့်သည်။
ဆောင်းဥတုတွင်ပေါက်သော ချဉ်ပေါင်ပင်များသည် နေထိများ၍ ၁၂ လက်မအထိ မမြင့်မီ အပွင့်ပွင့် သောကြောင့် သုန်ဖျင်းကြသည်။
ပန်းချဉ်ပေါင်ဟူ၍ မြန်မာများခေါ်နေသည့်အပင်မှာ ချဉ်ပေါင်မျိုးမဟုတ်ပေ။
စားသုံးရသည့်အပင်လည်း မဟုတ်ပေ။
ပန်းချဉ်ပေါင်သည် မလေဗေစီအီး မျိုးရင်းတွင်ပါသော်လည်း ချဉ်ပေါင်နှင့် မျိုးစုချင်းမတူပေ။
အောသီယာရိုဇိယာ(Althaea rosea; ယခုအခါတွင် Alcea rosea)မျိုးဖြစ်၍ အင်္ဂလိပ်လို ဟော်လီဟော့(hollyhock)ဟု ခေါ်သည်။
မြန်မာ့စွယ်စုံကျမ်း၊ အတွဲ(၂) ချဉ်ပေါင်ပင်ကို ဘိလပ်ချဉ်ပေါင်၊ ချဉ်ပေါင်လက်ခြား၊ ဗမာချဉ်ပေါင် သုံးမျိုးခွဲထားသည်။
ပေါက်ရောက်ပုံချင်း အကုန်တူသည်။
ကွဲပြားမှုက အရွက်ပုံစံ၊ အရသာဖြစ်သည်။
စားလို့ရတယ် ဆေးဖက်ဝင်တယ် ချဉ်ပေါင်နီရွက် နွားသားဖက် ကျိုချက်သောက်သုံးကြ စမ်းရေပမာနို့ထွက်လာ လင်ပါကူသောက်ရ၊ ဘိလပ်ချဉ်ပေါင်ပင် ဘိလပ်ချဉ်ပေါင်သည် အရွက်က လက်ဝါးပုံစံဖြစ်သည်။
နည်းနည်းဖန်သော အရသာရှိသည်။
ချဉ်ပေါင်လက်ခြား ချဉ်ပေါင်လက်ခြားသည် အရွက်က ချွန်ချွန်လေး သုံးခွပါသည်။
အချဉ် အရသာ ကောင်းပြီး မဖန်ပါ။
အရွက်ကိုတော့ ငရုတ်သီး စိမ်း၊ ပုဇွန်ခြောက်တို့နှင့် ကြော်စားလျင် အရမ်းကောင်း၏။
ချဉ်ရည်ချက်သည့် အခါမှာ ချဉ်ပေါင်လက်ခြားကို အသုံးပြုပါသည်။
ချဉ်ပေါင်လက်ခြား မရှိတော့မှ ဘိလပ်ချဉ်ပေါင်၊ ဗမာချဉ်ပေါင်ရွက်တို့ကို သုံးသည်။
“ချဉ်ပေါင်လက်ခြား ကြက်သားနဲ့မလဲနိုင်”ဟု ဆိုရိုးစကား ရှိခဲ့သည်။
ထိုချဉ်ပေါင်ကို ရွှေဘိုချဉ်ပေါင်ဟုလည်း ခေါ်ပါသေးသည်။
ကိုးကား အခြားကြည့်ရန် ခေါင်ရန်း၊ ပန်းဆည်းလည်း (Hibiscus rosa-sinensis) ရွှေဘိုချဉ်ပေါင် (Hibiscus cannabinus) သင်ပန်း ကဏ္ဍ:စားသုံးနိုင်သော အပင်များ ကဏ္ဍ:အရွက် ဟင်းသီးဟင်းရွက်ပင်များ ကဏ္ဍ:အမျှင်ပါသော အပင်များ။
ချဉ်ဖတ်သည် မြန်မာလူမျိုးတို့ စားသုံးသော တို့စရာ တစ်မယ် ဖြစ်၏။
ထမင်းစားရာတွင်၊ အဆီ၊ အသား၊ အချို၊ အဆိမ့်တို့ကြောင့် အီဆိမ့်နေခြင်းကို ဖြေ၍ ထမင်းမြိန်စေရန် ချဉ်ဖတ်ကို ငါးပိရည်၊ ငန်ပြာရည်ဖျော်တို့ဖြင့် တို့၍ စားကြ သည်။
ချဉ်ဖတ်ထည့်နည်းမှာ ချဉ်ဖတ်ထည့်လိုသောအသီး၊ အရွက် စသည်တို့ကို အလိုရှိသလို လှီးစိတ်၍၊ ဆား၊ ထမင်းကြမ်း သင့်ရုံတို့ဖြင့် သမအောင်နယ်ကာ၊ စဉ့်အိုး၊ အင်တုံ သို့မဟုတ် ကြွေအိုးတို့တွင် ခေတ္တသိပ်ထားရသည်။
ထိုနောက် ဆန်ဆေး ရည်ကို အပေါ်မှလောင်းထည့်၍ ကုပ်ဖိထားရသည်။